OzLabs/hebrew-wiki-articles huggingface dataset:
Good Riddance

Good Riddance (בעברית: בָּרוּך שֶׁפָּטַרנוּ) הוא אלבום הבכורה של הזמרת-יוצרת האמריקאית גרייסי אברמס. האלבום יצא לאור ב-24 בפברואר 2023, על ידי חברת התקליטים אינטרסקופ רקורדס.

== רקע והכרזה ==
ב-9 בינואר 2023 הכריזה אברמס על אלבום הבכורה שלה, Good Riddance, שיצא לאור ב-24 בפברואר 2023.<ref name=":0"></ref><ref></ref>

ב-13 בינואר, יצא לאור הסינגל השני מתוכו, "".<ref></ref>

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|100 האלבומים הטובים ביותר לשנת 2023
|62
|<ref name=":02"></ref>
|-
|בילבורד
|50 האלבומים הטובים ביותר של 2023: רשימת הצוות
|24
|<ref></ref>
|}

==סיבוב הופעות==
אברמס יצאה לסיבוב ההופעות "Good Riddance Tour"; סיבוב ההופעות השלישי שלה. הוא התקיים באמריקה הצפונית במשך 21 תאריכים.

הוא החל ב-6 במרץ 2023 בשיקגו והסתיים ב-11 באפריל בברקלי, קליפורניה.<ref name=":0" />

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Good Riddance
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|24 בפברואר 2023
|הורדה דיגיטלית • הזרמת מוזיקה • תקליטור
|אאינטרסקופ יק
|<ref>Release formats for Good Riddance on January 25, 2023:
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי בכורה מ-2023
קטגוריה:אלבומי גרייסי אברמס
קטגוריה:אלבומים באנגלית
קטגוריה:אלבומי חברת אינטרסקופ רקורדס
צפון-מערב רוסיה

[[המחוז הפדרלי הצפון-מערבי]]
צפון-מערב רוסיה (ברוסית: Северо-запад России) הוא אזור גאוגרפי בחלק הצפון מערבי של רוסיה. האזור חופף פחות או יותר לאזור המחוז הפדרלי הצפון-מערבי.

האזור מכיל אזורים מיוערים עצומים, אגמים ונהרות רבים ומורשת תרבותית עשירה.

הערים סנט פטרסבורג וארכנגלסק הן הערים הגדולות ביותר באזור צפון-מערב רוסיה.

אזור זה גובל בנורווגיה, פינלנד, אוקיינוס הקרח הצפוני, רכס הרי אורל ונהר הוולגה. 

מבחינה היסטורית, זה היה האזור של הרפובליקות נובגורוד ופסקוב.

== גלריית תמונות ==
<gallery widths="250px">
Исток_Большой_Невки.jpgסנקט פטרבורג
Velikiy_Novgorod_Detinets_02.jpg|הקרמלין של נובגורוד
Vyborg_June2012_View_from_Olaf_Tower_06.jpg|ויבורג
Саблинский_хребет.jpg|הפארק הלאומי יוגיד ווה
</gallery>

== קישורים חיצוניים ==

קטגוריה:רוסיה: גאוגרפיה
אמברוזיה (תפוח)

{| class="infobox biota"
! colspan="2" class="infobox-above cultivar" style="background:palegreen;" |Malus domestica 'Ambrosia'
|- data-file-height="939" data-file-type="bitmap" data-file-width="1252" decoding="async" height="165" resource="./File:Malus_'Ambrosia'.jpg" src="//upload.wikimedia.org/wikipedia/commons/thumb/2/2f/Malus_%27Ambrosia%27.jpg/220px-Malus_%27Ambrosia%27.jpg" srcset="//upload.wikimedia.org/wikipedia/commons/thumb/2/2f/Malus_%27Ambrosia%27.jpg/330px-Malus_%27Ambrosia%27.jpg 1.5x, //upload.wikimedia.org/wikipedia/commons/thumb/2/2f/Malus_%27Ambrosia%27.jpg/440px-Malus_%27Ambrosia%27.jpg 2x" width="220"
| colspan="2" class="infobox-image" |לא ממוסגר
|-
! class="infobox-label" scope="row" style="padding-top:0.245em;line-height:1.15em; padding-right:0.5em;" | זן
| class="infobox-data" style="min-width:50%;line-height:1.3em;" | אמברוזיה
|- class="infobox-label" scope="row" style="padding-top:0.245em;line-height:1.15em; padding-right:0.5em;"
! class="infobox-label" scope="row" style="padding-top:0.245em;line-height:1.15em; padding-right:0.5em;" | מקור
| class="infobox-data" style="min-width:50%;line-height:1.3em;" |<span class="flagicon">23x23 פיקסלים</span> קנדה, שנות ה-90
|}
אמברוזיה הוא זן של תפוח שמקורו בקולומביה הבריטית, קנדה, מתחילת שנות ה-90. העץ המקורי טיפח לראשונה על ידי משפחת מננל מעמק סימילאמין, קולומביה הבריטית, שגילתה אותו גדל במטע שלהם.

== תיאור ==
הפרי בינוני עד גדול, במשקל של כ-215 גרם, ובעל צבע אדום ומבריק לרוב, עם כתמים צהובים. יש לו בשר מוצק בצבע שמנת עם טעם מתוק המזכיר אגס וחומציות נמוכה. עצי האמברוזיה עמידים ועדיין לא זוהו בהם חסרונות גדולים.<ref name="agf"></ref> תפוחים אלה פורחים באמצע העונה המאוחרת, ונמצאים בקבוצת פרחים 4.<ref></ref>

אמברוזיה נפוצה ביותר בקולומביה הבריטית, שם היא התגלתה, והיא התפוח השלישי המיוצר ביותר במחוז. היא מיוצרת גם באונטריו ובנובה סקוטיה, כמו גם במקומות רבים אחרים ברחבי העולם.<ref></ref>

== פטנט ==
אמברוזיה היא זן מוגן בפטנט על ידי ארגון הקובע תקני איכות ומספק שיווק, בעוד הייצור שלה מוגבל.<ref name="nyfq"></ref> השם מעולם לא היה סימן מסחרי, והפטנט פג בקנדה ובארצות הברית.<ref name="gfg2"></ref><ref name="gfg"></ref> שליטה מרכזית אפשרה הגבלת וריאציות הצבע לוורוד/אדום, מכיוון שהזן ייצבע בצורה שונה באקלים חם יותר.<ref name="gfg2" /><ref name="nyfq" /><ref name="gfg" /> הפטנט פג בקנדה ב-2015, בארצות הברית ב-2017, ובצ'ילה ב-2021.<ref></ref> היא נשארת פעילה במדינות רבות אחרות עד לשנת 2034.<ref name="gfg2" /> בעודם תחת פטנט בקנדה, השיגו בני הזוג מנל זכויות למגדלי צמחים, וכל המגדלים הורשו, ושילמו תמלוגים של 2 דולר קנדי לנטיעת עץ אמברוזיה.<ref name="gfg2" /> בעוד שהם תחת פטנט בארצות הברית, מגדלי הצמח שילמו לפחות דולר אמריקאי אחד לנטיעת עץ או 1000 דולר לדונם, ודמי זיכיון בסך 1,000 דולר.<ref name="gfg2" />

== קישורים חיצוניים ==

== הערות שוליים ==

קטגוריה:תפוח
כריסטופר מקדונלד

כריסטופר מקדונלד (באנגלית: Christopher McDonald; נולד ב-15 בפברואר 1955) הוא שחקן אמריקאי.

==ביוגרפיה==
מקדונלד נולד בניו יורק למשפחה קתולית ממוצא אירי, אחיו היה השחקן דניאל מקדונלד, הוא סיים תואר בקולג', במהלך לימודיו שיחק פוטבול וגם היה חבר באחוות סטודנטים.

ב-1980 שיחק לראשונה בקולנוע בסרט האימה "The Hearse", ב-1982 שיחק בסרט ההמשך של גריז, הוא גילם את בעלה של תלמה בסרט תלמה ולואיז.

ב-1994 שיחק בסרטו של רוברט רדפורד חידון האשליות, ב-1995 שיחק בסרט הפעולה משחק הוגן, בסרט האימה סיוט בחדר המורים גילם את אביו של אחד התלמידים בבית הספר. הוא גילם את נשיא ארצות הברית בסרט ספיי קידס 2: אי החלומות האבודים. ב-2006 שיחק את אביו של סטיפלר בסרט אמריקן פאי מציגים: המייל העירום מסדרת אמריקן פאי.

הוא דיבב בסרט ההנפשה ענק הברזל.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:בוגרי מכללת הוברט וויליאם סמית
קטגוריה:אמריקאים שנולדו ב-1955
שלוש עשרה האבות האשורים

דוד מגארג'ה, מיניאטורה מהמאה ה -18
שלוש עשרה האבות האשורים (גאורגית ათცამმეტი ასურელი მამანი) או שלוש עשרה האבות הסורים היו, על פי מסורת הכנסייה הגאורגית, קבוצת מיסיונרים נזיריים שהגיעו במאה השישית ממסופוטמיה לגאורגיה בכדי להפיץ ולחזק את הנצרות בגאורגיה במאה השישית. היסטוריונים של הכנסייה הגאורגית סבורים כי הם היו מייסדי מספר מנזרים והרמיטאז'ים בגאורגיה והיו אבות התנועה הסגפנית בגאורגיה. פעילותם תרמה להפצה וחיזוק של התרבות הפיאודלית-נוצרית הגאורגית של אותה תקופה, והייתה מנוף למלחמות השחרור של הממלכות הגאורגיות כנגד הפרסים. פעילות זו חיזקה את האוריינטציה היוונית-ביזנטית של גאורגיה מבחינה פוליטית ותרבותית. המנזרים שיסדו תרמו לפיתוח כלכלי של מקומות נידחים שהפכו למרכזי ספרות וחינוך גאורגית.

חייהם של האבות האשורים קשורים במחזור של טקסטים הגיוגרפיים גאורגיים מימי הביניים ואינן מתועדות מאוחר יותר. חלק מהוויטות הללו הן הלכות פורמליות שנכתבו עבור סינקסריון מהמאה ה-18, אך ארבעה מהם קיימים בצורה מקורית, כמו גם גרסה מטאפרטית. התיארוך כמו גם מחברם של טקסטים אלה שנויים במחלוקת. בחלק מהמקורות נטען כי הקתוליקוס-פטריארכים של כל גאורגיה ארסן הראשון וארסן השני היו המחברים של חלק מקורות חיי האבות האשורים. ייתכן שטקסטים אחרים, שאינם מיוחסים, חוברו קודם לכן, בסוף המאה ה-7.

מנזרים רבים בגאורגיה המודרנית נקראים על שם האבות האשורים ומסופר כי נוסדו והובלו על ידם ועל ידי תלמידיהם הרבים. בימי הביניים, היסודות הדתיים הללו מילאו תפקיד חשוב בגיבוש הזהות הנוצרית של האומה הגאורגית.

המסורת, בכתב ובעל פה, מונה לא פחות מ-19 נזירים אשורים שפעלו בגאורגיה במאה ה-6, ונראה שהמספר "13" סמלי במידה רבה. הדעות המלומדים המודרניות חלוקות בשאלה האם הם היו אשורים, גאורגים משכילים אשורים, בין אם מיסיונרים או פליטים - מיאפיזיטים או דיופיזיטים - מסוריה, שממנה נסוגה המיאפיזיטיזם בזמן שגאורגיה עדיין הייתה מיאפיזטית בעיקרה באותה תקופה.
ממלכת איבריה]]
ראשי האבות האשורים היו:

# דָּווִית גּארֶגֵּ'לִי (დავით გარეჯელი) / דוד מגארג'ה 
# יוֹאֲנֶה זֶדַאזְנֵלִי (იოანე ზედაზნელი) / יוחנן מזדאזני
# אַבִּיבּוֹס נֶקְרֶסֵלִי (აბიბოს ნეკრესელი) /אביבוס מנקרסי 
# שִׁיּוֹ מְרְ'וִימֵלִי (შიო მღვიმელი) / שיו משִׁיּוֹמְרְ'וִימֶה
# יוֹסֵבּ אַלַּאוְוֶרְדֵּלִי (იოსებ ალავერდელი) / יוסף מאלאוורדי 
# אַנְטוֹן מָאַרְטְקוֹפֵּלִי (ანტონ მარტყოფელი) / אנטון ממארטקופי 
# תָּאדֵאוֹז סְטֵפָנצמִינְדֵּלִי (თადეოზ სტეფანწმინდელი) / תאדאוז מסטפאנצמנידה 
# פִּירוּס בְּרֶתֶּלִי (პიროს ბრეთელი) / פירוס מהכנסייה הגדולה של ברתי 
# ייסה צִילְקְנֵלִי (ისე წილკნელი) / ייסה מקתדרלת צילקנלי 
# סטפנה חִירְסֵלִי (სტეფანე ხირსელი) / סטפן ממנזר חִירְסָה 
# אִיסִדּוֹרֶה סָאַמְתָּוונֵלִי (ისიდორე სამთავნელი) / איסידור מקתדרלת סַמְתָּווִיסִי 
# מִיכָּאֵל אוּלוּמְבּוֹאֵלִי (მიქაელ ულუმბოელი) / מיכאל מאולומבו 
# זֵנוֹן אִיקַּלְתּוֹאֵלִי (ზენონ იყალთოელი) / זֵנוֹן מֵאִיקַּלְתּוֹ 

== ראו גם ==
* תשעה קדושים

==קישורים חיצוניים==

* [http://www.aina.org/reports/tykaaog.pdf היזידים הכורדים והאשורים של גאורגיה], כתב עת של מרכז אסיה והקווקז, איראקלי צ'יחלאדזה וגיגה צ'יחלאדזה 21 במרץ 2003 
* [https://web.archive.org/web/20080723154238/http://www.iridium-travel.com/david-gareja.php בעקבות דרכם של האבות הסורים] 
* [https://whc.unesco.org/en/tentativelists/5224/ מנזרי דוד מגארג'ה וההרמיטאז' של אונסקו] 

== הערות שוליים ==

קטגוריה:קדושים גאורגים
קטגוריה:13 (מספר)
התובע הכללי של אוגנדה

התובע הכללי של אוגנדה הוא היועץ המשפטי של ממשלת אוגנדה. התובע הכללי המכהן הוא קריווה קיוונוקה אשר מונה בתאריך 8 ביוני 2021.

== היסטוריה ==
בעבר, משרד התובע הכללי היה משולב עם משרד המשפטים. מאוחר יותר נותקו שני התיקים ומונו שני שרים נפרדים בממשלה.

== התובעים הכלליים של אוגנדה (מאז 1962) ==
* קריווה קיוונוקה : 2021 -
* ויליאם ביארוהנגה : 2016 - 2021
* פרד רוהינדי : 2015 עד 2016<ref></ref><ref name="Ok" />
* פיטר ניומבי : 2011 עד 2015
* קידו מקובויה : 2005 - 2011<ref></ref><ref name="Ok"></ref>
* אמאמה מבבאזי : 2004 - 2006
* פרנסיס איומה : 2001 - 2004
* בארט מגונדה קטוריבה : 1996 - 2001
* ג'וזף קליאס אקמו : 1994 - 1996
* אבו מאיאנג'ה : 1991 - 1994
* ג'ורג' ויליאם קנייאיהמבה : 1988 - 1991
* ג'וזף מולנגה : 1986 - 1988
* סאם קוטסה: 1985 - 1986
* סטיבן אמודינג אריקו: 1979 - 1985
* ג'ורג' ויליאם קנייאיהמבה : 1979
* מתיה בזיטיה מטובו: 1977 - 1979
* גודפרי לולה: 1974 - 1977
* פיטר ג'יימס נקאמבו מוגרווה : 1971 - 1974
* לאמק לובווה: 1967 - 1971
* גודפרי בינייסה: 1962 - 1967

== התובעים הכלליים של אוגנדה (לפני העצמאות ב-1962) ==
* ראלף לאונרד עמנואל דרשפילד: 1951 - 1962
* גאי וילמוט מקלינטוק הנדרסון: 1948 -1951
* ג'יימס ריאלי גרג: 1943 - 1947
* ראלף הון : 1937 - 1943
* נוויל הארי טורטון: 1933 - 1936
* קנת' אליסטון פויזר: 1928 - 1933
* סידני סולומון אברהמס : 1925 - 1928
* אלן פרדריק הוג: 1918 - 1924
* דונלד קינגדון : 1912 - 1918
* אליסון ראסל: 1906 - 1912

== ראו גם ==
* פוליטיקה של אוגנדה

== הערות שוליים ==

קטגוריה:ממשלת אוגנדה
דילן דרור

דילן דרור (נולד ב-15 בינואר 2008) הוא יוטיובר, אושיית רשת, שחקן, זמר, מנחה ודוגמן ישראלי. 

==ביוגרפיה==
דרור נולד במושב גן הדרום לוויקטור וטליה, ויש לו שני אחים צעירים. הוא החל לדגמן בגיל צעיר, ולפרסם סרטונים באתר יוטיוב ביולי 2020, בגיל 12. הוא פרסם סרטונים רבים בהשתתפות כוכבי רשת שונים, שצברו מיליוני צפיות, וביניהם בלטו אתגרים וניסיונות שבירת שיאי גינס שעוררו תגובה ציבורית בכלי התקשורת. עקב הפופולריות שצבר, דרור הוחתם בסוכנות של ליאו ניסים ורוברטו בן-שושן.

בשנת 2021 החל בפעילות מוזיקלית והוציא את השיר "קחי נשימה", שזכה למעל לשני מיליון צפיות ביוטיוב. בפברואר 2022 עלתה גרסה מחודשת של השעשועון "ששטוס" בערוץ הילדים, אותה הנחה דרור לצד טל מוסרי, עומר חזן וירדן ויזל. בנוסף, עלתה תוכנית אירוח בהנחייתו בשם "דילנד". בהמשך השנה הוציא את השיר "תמיד חוזר אליי", שזכה אף הוא לאהדה וצבר למעלה ממיליון צפיות.

בינואר 2023 פרסם את השירים "אי בודד" ו"חמש עשרה". באותה השנה שיחק בסדרת הטלוויזיה "רוני ותום" בניקלודיאון לצופי yes, המבוססת על ספרו של גיורא חמיצר בשם זה, בה מגלם דרור, בתפקיד הראשי, את הילד רוני לצד אמילי מדואל.ב-3 באוקטובר 2023 דילן הוציא שיר בשם "פסיכי". ב-29 באוקטובר 2023 בעקבות מלחמת חרבות ברזל, דרור הוציא חידוש לשיר הקיץ האחרון של שפיות זמנית (הבתים שונו לראפ והפזמון נשאר איך שהיה במקור). השיר פורסם בשם "תזכרו שהבטחתם".

==פילמוגרפיה==
=== טלוויזיה ===
{| class="wikitable"
!שנה
!פרויקט
!תפקיד
!הערות
|-
| rowspan="2" |2022
|ששטוס
| rowspan="2" |עצמו
| rowspan="2" |מנחה
|-
|דילנד
|-
|2023–הווה
|רוני ותום
|רוני גבריאלי
|תפקיד ראשי
|}

=== קולנוע ===
{| class="wikitable"
!שנה
!פרויקט
!תפקיד
!הערות
|-
|2022
|בדיחה של ממלכה
|רולנד
|דיבוב
|}

==דיסקוגרפיה==
=== סינגלים ===
* 2021: "קחי נשימה"
* 2022: "תמיד חוזר אליי"
* 2023: "אי בודד"
* 2023: "חמש עשרה"
* 2023: "משלימים לאחד" <small>(ביחד עם אמילי מדואל)</small>
*2023: "נופל וקם" <small>(ביחד עם שרק) (בוצע במקור על ידי שבק"ס')</small>
*2023: "פסיכי"
*2023: "תזכרו שהבטחתם" <small>(חידוש וראפ לשיר "הקיץ האחרון" של שפיות זמנית)</small>
*2024: "הלב במקום הנכון"

== פרסים ומועמדויות ==
{| class="wikitable"
!שנה
!טקס
!קטגוריה
!תוצאה
|-
|2021
| rowspan="2" |פרסי נבחרי השנה של פרוגי
|כוכב הרשת של השנה
|
|-
|2022
|יוטיובר השנה
|
|}

==קישורים חיצוניים==

* 
* 
* 
* 

==הערות שוליים==

קטגוריה:יוטיוברים ישראלים
קטגוריה:טיקטוקרים ישראלים
קטגוריה:שחקני קולנוע וטלוויזיה ישראלים
קטגוריה:שחקנים ילדים ישראלים
קטגוריה:מנחי ערוץ הילדים
קטגוריה:זמרים ישראלים
קטגוריה:דוגמנים ילדים
קטגוריה:דוגמנים ישראלים
קטגוריה:אנשי המושב
קטגוריה:מועצה אזורית גדרות: אישים
קטגוריה:כוכבי רשת ישראלים
קטגוריה:ישראלים שנולדו ב-2008
יחסי גבון–יוון

יחסי גבון–יוון הם יחסי החוץ בין גבון ויוון.

== סקירה כללית ==
היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. בינואר 2023 ביקר שר החוץ היווני ניקוס דנדיאס במדינות מערב אפריקה גבון, גאנה וחוף השנהב, ובביקורו בגבון נפגש דנדיאס עם מקבילו מייקל מוסא-אדמו, הנשיא עלי בונגו אונדימבה ושר המים, היערות, הים והסביבה, לי ג'יימס טיילור ווייט, שאיתו דן באירוח 'ועידת האוקיינוס שלנו 2024' באתונה.

== נציגויות דיפלומטיות ==
* גבון מיוצגת ביוון באמצעות שגרירותה ברומא, איטליה.
* יוון מיוצגת בגבון באמצעות שגרירותה בקינשאסה, הרפובליקה הדמוקרטית של קונגו.

==קישורים חיצוניים==

== הערות שוליים ==
רואה לך בעיניים (שיר)

"רואה לך בעיניים" הוא שיר שכתבה, הלחינה וביצעה הזמרת הישראלית אתי אנקרי. הוא יצא כסינגל ושיר הנושא של האלבום הנושא את אותו השם.

== רקע, כתיבה ומוזיקה ==
"רואה לך בעיניים" הוא שיר הנושא של אלבום הבכורה של אנקרי, שנקרא על שם השיר.

אנקרי נהגה לבצע את השיר כהדרן כשהופיעה במועדון "דומינו גרוס" עם רוב שירי האלבום עוד לפני שהוא יצא לאור.
לאחר שהקלטת האלבום הסתיימה, חברת התקליטים החליטה להמתין קצת ולחכות לזמן המתאים להוצאתו לאור, ובזמן הזה לטפטף לרדיו את השירים השקטים, על מנת שהציבור יכיר את הזמרת. לאחר שאנקרי הופיעה בתוכנית אירוח בטלוויזיה (בערוץ הראשון, והיחיד אז) עם השירים "רואה לך בעיניים" ו"לך תתרגל איתה" היא הפכה לכוכבת בן לילה, והאלבום הצליח הצלחה עצומה.

למפיק אלון אולארצ'יק הייתה השפעה גדולה על הגרסה הסופית, עם נוכחות בולטת של בס וגיטרות (עליהן היה אחראי דרור זמיר), גרסה שלקחה את השיר למקום אחר משחשבה בתחילה: , סיפרה.

השיר הוא מהשירים המעטים מאלבום הבכורה שאותם אנקרי המשיכה לבצע לאורך שנים, גם לאחר שחזרה בתשובה. היא ציינה שנשים ביקשו ממנה באופן חוזר לבצע אותו. עוד ציינה שבהופעות היא מחברת אותו פעמים רבות לשירהּ "צמאה לך נפשי", משום ש"שניהם יושבים על אותו סולם".

== ביקורת ==
ירון ברוידא ממגזין "קולומבוס" כתב שבשיר . מרב יודילביץ' מ־ynet ציינה את השיר כאחד משירי האלבום שבהם אנקרי הגישה . ב"מקור ראשון" נכתב שבשיר אנקרי .

ארי קטורזה כתב באתר ynet: 

== הצלחה ==
השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־18 בדצמבר 1990. הוא זכה להצלחה גדולה וחריגה כשצעד 24 שבועות, עד 16 ביולי 1991, אז יצא מהמצעד. בשיאו הגיע למקום הראשון, לשבוע אחד, ב־5 במרץ 1991. במצעד השנתי של התחנה (תשנ"א) הוא הגיע למקום החמישי.

במהלך השנים בוצעו לשיר מספר גרסאות כיסוי, ביניהן בביצוען של סי היימן, מירי מסיקה, נרקיס, אודיה, מאי ספדיה ועוד.

השיר נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.

=== מיקומי שיא ===

== קישורים חיצוניים ==

* [https://youtu.be/17JmmYcIk-8 "רואה לך בעיניים" בביצוע בפסטיבל ערד, 1993], באתר יוטיוב
* [https://youtu.be/eAk6fqBAq34 "רואה לך בעיניים" בביצוע אקוסטי ארוך בבית אבי חי, 2020], באתר יוטיוב

== הערות שוליים ==

קטגוריה:שירי 1990
קטגוריה:סינגלים מ-1990
קטגוריה:שירי אתי אנקרי
קטגוריה:שירי סי היימן
קטגוריה:שירים בעברית
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת CBS ישראל
ביארמוסוכוס

ביארמוסוכוס (שם מדעי: Biarmosuchus; מילולית: "תנין ביארד") הוא סוג של סינאפסיד אשר חי במשך הפרם שלפני 267 מיליון שנה ברוסיה. משמעות שמו הוא מהמונח ביארלנד - השם הנורדי העתיק של הים הלבן.

המאובנים שלו התגלו לראשונה ב-1960 במשקעי אבן חול עתיקים מהרי אורל ואלה תוארו בידי החוקר הרוסי פיוטר צ'ודינוב (Petr Konstantinovich Tchudinov) וכללו 2 גולגולות חלקיות. מין שני בסוג - Biarmosuchus tchudinovi, התגלה ב-1999 באודמורטיה, רוסיה.

במראהו היה זה סינאפסיד בינוני בעל גולגולת מוארכת באורך 15 ס"מ עד 21 ס"מ בבגרו ואורכו הגיע כנראה לאורך 1.5 עד 2 מטרים. הוא היה טורף בעל רכסי ניבים בולטים בקדמת לסתותיו ומאחוריהם עוד מספר שיניים חותכות. היו לו עיניים קטנות מוקפות בליטה טבעתית. בצורתו דמה מעט לכלב או זאב בעל מראה לטאי והוא היה קרניבור שניזון מטרף, כנראה של זוחלים מקומיים וסינאפסידים קטנים יותר.

הוא היה קרובו של הסוג אאוטיטאנוסוכוס (Eotitanosuchus) והסוג Ivantosaurus. שלושתם קרובים אך בעלי מספר מאפיינים מבדילים, המשמשים את החוקרים נגדם.

==קישורים חיצוניים==

קטגוריה:סינאפסידה
קטגוריה:בעלי חיים שחיו בפרם באסיה
קטגוריה:מאובני טקסונים שתוארו ב-1960
אאוטיטאנוסוכוס

אאוטיטאנוסוכוס (שם מדעי: Eotitanosuchus; מילולית: "תנין שחר טיטאני") הוא סוג של סינאפסיד אשר חי במשך הפרם שלפני 267 מיליון שנה ברוסיה. הסוג תואר ב-1960 בידי פיוטר צ'ודינוב (Petr Konstantinovich Tchudinov) וכלול בו מין יחיד - Eotitanosuchus olsoni. המאובנים שלו התגלו לראשונה בעיירה אוצ'ור (Ochyor) שבפרם ברוסיה.

סינאפסיד זה היה אוכל בשר בעל גולגולת רחבה ומוארכת באורך 35 ס"מ בקירוב, דבר המצביע על פרט בוגר באורך של מעל 2.5 מטרים ואולי עד 6 מטרים ומשקל של יותר מ-600 ק"ג. הוא היה בעל מבנה לסתות חזקות, אך דווקא בעל נשיכה חלשה יחסית ועדיין היה טורף אימתני בעל ניבים בולטות. ככל הנראה היה טורף-על בסביבתו ואיים על זוחלים וסינאפסידים אחרים קטנים יותר.

הוא היה קרובו של הסוג ביארמוסוכוס (Biarmosuchus) והסוג Ivantosaurus. שלושתם קרובים אך בעלי מספר מאפיינים מבדילים, המשמשים את החוקרים נגדם.

==קישורים חיצוניים==

==הערות שוליים==

קטגוריה:סינאפסידה
קטגוריה:בעלי חיים שחיו בפרם באסיה
קטגוריה:מאובני טקסונים שתוארו ב-1960
רובנה דילו

רובנה דילו (; נולדה ב-12 במאי 1972) היא זמרת, מנחת טלוויזיה ואשת עסקים אלבנית. התפרסמה בזכות זכייתה במהדורה ה-39 של פסטיבלי אי קנגס בדצמבר 2000 עם השיר "Ante i tënë sime".

== קורות חייה ==
דילו נולדה ב-12 במאי 1972 בטירנה, בירת אלבניה. בשנת 1996 רשמה את השתתפותה הראשונה בפסטיבלי אי קנגס עם השיר "Kërkoja fatin", שהלחין אלפרד קצ'ינארי. בשנה שלאחר מכן השתתפה במהדורה העוקבת עם "Hape qielin për mua", שהגיע למקום הרביעי בערב הגמר. גם באירוע של 1998 נמנתה בין האמנים המתחרים עם "Fjale te perjetshme". לאחר ניסיונות אלו זכתה דילו לראשונה בתחרות בשנת 2000 עם "Ante i tënë sime".

אלבום הבכורה שלה, Ante, יצא לאור ב-25 בדצמבר 2001. נכללו בו שנים-עשר שירים, שחמישה מהם נכתבו על ידי דילו. בשנת 2009 חזרה להתחרות בפסטיבלי אי קנגס עם "Përtej tejën", שם הגיעה למקום העשירי מתוך עשרים משתתפים עם 69 נקודות. בין השנים 2009–2010 כיהנה כשופטת בתוכנית הטלוויזיה "Albanians Got Talent", שבוטלה לאחר שידור העונה הראשונה.

באוקטובר 2022 רשות השידור האלבנית דיווחה כי דילו נמנית בין 26 המשתתפים במהדורה ה-61 של פסטיבלי אי קנגס עם השיר "Motit". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד.<ref></ref> מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה דילו.

== קישורים חיצוניים ==

== הערות שוליים ==

קטגוריה:זמרות אלבניות
קטגוריה:זוכי פסטיבלי אי קנגס
קטגוריה:ילידות 1972
סאם סאנדרלנד

סאם סאנדרלנד (באנגלית: Sam Sunderland, נולד ב-15 באפריל 1989) הוא רוכב אופנועי מרוץ בריטי המתחרה במרוצי ראלי רייד. ניצח פעמיים את מרוץ ראלי דקר.

==קריירה==
סאנדרלנד ניצח את אליפות מרוצי הבאחה של איחוד האמירויות בשנים 2010 ו-2011. בשנת 2012 ערך את הופעת הבכורה בראלי דקר, כרוכב של קבוצת הונדה. במהלך היום השלישי של המרוץ נאלץ לפרוש בשל תקלה חשמלית באופנוע. שנה לאחר מכן לא לקח חלק במרוץ לאחר ששבר את שני פרקי כף היד בתאונה שאירעה במהלך נסיעות המבחן לקראת המרוץ.

בשנת 2014 שב למרוץ כרוכב הונדה. הוא ניצח את הסטייג' השני ועלה למקום השלישי בדירוג הכולל, אך נאלץ לפרוש מהמרוץ יום למחרת בשל בעיה במנוע. מאוחר יותר באותה שנה, הוא הוחתם כרוכב בקבוצת המפעל של KTM, ניצח בשני סטייג'ים באתגר המדבר של אבו דאבי והגיע למקום השני בראלי מרוקו. בשנת 2015 ניצח בראלי מרוקו ובשנת 2016 ניצח בראלי קו החוף של קטר.

בראלי דקר 2017 הוא ניצח את הסטייג' החמישי ועלה לראש הדירוג הכולל, מיקום עליו הצליח לשמור עד לסיום המרוץ. בעקבות הזכייה הוענק לו גביע סגרייב באותה השנה.

בראלי דקר 2018 ניצח בסטייג' הראשון והשלישי והוביל את המרוץ בדירוג הכולל, לפני שהתרסק בסטייג' הרביעי ונאלץ לפרוש. בשנת 2019 ניצח שני סטייג'ים וסיים במקום השלישי בדירוג הכולל, מקום בו סיים גם בשנת 2021.

בשנת 2022 עזב את הונדה ועבר להתחרות עבור קבוצת המפעל של גאס גאס. הוא ניצח את המרוץ וקטע רצף ניצחונות של הונדה בקטגוריה. בהמשך השנה זכה באליפות העולם בראלי-רייד. הניסיון להגן על התואר בראלי דקר שנה לאחר מכן הסתיים בשלב מוקדם לאחר שנפצע בסטייג' הראשון ונאלץ לפרוש.

===דירוג ראלי דקר===
{| class="wikitable"
|-
!שנה
!קטגוריה
!יצרן
!מיקום
!ניצחונות בסטייג'ים
|-
!2012
| rowspan="11" |אופנועים
|rowspan=2| הונדה
|align="center" style="background:#EFCFFF;"|לא סיים
|align="center"|0
|-
!2014
|align="center" style="background:#EFCFFF;"|לא סיים
|align="center"|1
|-
!2015
|rowspan=6| KTM
|align="center" style="background:#EFCFFF;"|לא סיים
|align="center"|1
|-
!2017
|align="center" style="background:#FFFFBF;"|1
|align="center"|1
|-
!2018
|align="center" style="background:#EFCFFF;"|לא סיים
|align="center"|2
|-
!2019
|align="center" style="background:#FFDF9F;"|3
|align="center"|2
|-
!2020
|align="center" style="background:#EFCFFF;"|לא סיים
|align="center"|0
|-
!2021
|align="center" style="background:#FFDF9F;"|3
|align="center"|1
|-
!2022
|rowspan=3| גאס גאס
|align="center" style="background:#FFFFBF;"|1
|align="center"|1
|-
!2023
|align="center" style="background:#EFCFFF;"|לא סיים
|align="center"|0
|-
!2024
|align="center" style="background:#EFCFFF;"|לא סיים
|align="center"|0
|-
|}

==קישורים חיצוניים==

* 

==הערות שוליים==

קטגוריה:רוכבי אופנועי מרוץ בריטים
קטגוריה:מנצחי ראלי דקר
קטגוריה:בריטים שנולדו ב-1989
דונלד ויליאמס

דונלד ויליאמס (באנגלית: Donald Edward Williams; 13 בפברואר 1942, לאפייט – 23 בפברואר 2016, הנדרסון) היה טייס קרב ואסטרונאוט בתוכנית מעבורות החלל של נאס"א.

==קורות חיים==
דונלד ויליאמס נולד בעיירה לאפייט שבמדינת אינדיאנה. לאחר סיום בית ספר הוא למד באוניברסיטת פרדו אותה סיים בשנת 1964 עם תואר בהנדסת מכונות. במהלך הלימודים הוא נרשם לצי ארצות הברית. לאחר סיום הלימודים הוא סיים קורס טיס וקיבל הסמכה כטייס מקדונל דאגלס F-4 פנטום. ויליאמס הוצב בנושאת מטוסים אנטרפרייז (CVN-65) וביצע מספר משימות במהלך מלחמת וייטנאם. בהמשך הוא עבר הסבה לווט A-7 קורסייר II וחזר לאנטרפרייז (CVN-65). בסך הכול הוא ביצע 330 טיסות מבצעיות.

בשנת 1973 ויליאמס סיים קורס לטייסי ניסוי.

==שרות בתחום החלל==
בשנת 1978 ויליאמס נבחר ליחידת האסטרונאוטים של נאס"א. הוא היה בצוות קרקע של מספר משימות. כטייס ניסוי הוא השתתף בהכנות של מעבורת החלל. בשנת 1985 הוא השתתף במשימת STS-51-D של מעבורת החלל דיסקברי כטייס. במשימת STS-34 בשנת 1989 הוא היה מפקד צוות.

==לאחר פרישה מנאס"א==
לאחר פרישה מנאס"א במרץ 1990 ויליאמס הצטרף לצוות של Science Applications International Corporation ועסק בפרויקטים בתחום תעשיית החלל. הוא פרש לגמלאות בשנת 2006.

ויליאמס נפטר בשנת 2016 בהנדרסון שבנוואדה.

==קישורים חיצוניים==

* 
* [http://www.spacefacts.de/bios/astronauts/english/Williams_Donald.htm קורות חיים]
* 

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת פרדו
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1942
קטגוריה:אמריקאים שנפטרו ב-2016
מיז אן פלאס

מיז אן פלאס בעמדת עבודה במטבח מוסדי
מיז אן פלאס (בצרפתית: Mise en place - "להעמיד במקום" או "לאסוף") הוא מונח צרפתי מתחום הבישול, המתאר עיקרון או שיטת עבודה לפיה יש לבצע את כל ההכנות המקדימות לפני התחלת הבישול. העיקרון נפוץ מאוד במטבחים מוסדיים ביחס לארגון וסידור המרכיבים שיידרשו לטבח עבור פריטי התפריט שצפויים להיות מוכנים במהלך משמרת. שיטת העבודה ישימה ואף מומלצת בספרי בישול רבים גם לבישול ביתי.

בבישול, המונח משמש הן כשם עצם, לתיאור המערך המוכן של מרכיבי המתכון, וכן כפועל לתיאור תהליך הכנת המערך עצמו.

בנוסף, משמש הביטוי גם לתיאור השקפת עולם, הלך מחשבה ואף פילוסופיית חיים.
==קישורים חיצוניים==

* https://thetaste.co.il/meez/

==הערות שוליים==

קטגוריה:בישול
קטגוריה:מילים וביטויים בצרפתית
קטגוריה:ניהול תהליכים
קטגוריה:פילוסופיה
קטגוריה:המטבח הצרפתי
BWA

BWA
היא תוכנה המשמשת לעימוד רצפים (alignment) כנגד גנום ייחוס גדול, כמו הגנום האנושי.
עימוד הרצף שהתוכנה מבצעת הוא שמרני ויאפשר התאמה רק אם היא קיימת.
לתוכנה יש שני רכיבים עיקריים, אחד לקריאת רצפים הקצרים מ-150bp והשני לקריאת רצפים ארוכים יותר.

== מצבי BWA ==
לBWA יש מצבים שונים המותאמים לאורכי רצף שונים:
; BWA-backtrack
מיועד לקריאה של רצף Illumina עד 100bp.
; BWA-SW
מיועד לקריאה של רצפים ארוכים יותר הנעים בין 70bp ל-1Mbp, בעל תמיכה בקריאה ארוכה ועימוד מפוצל.
; BWA-MEM
בעל תכונות דומות ל־BWA-SW, אך זוהי הגרסה העדכנית ביותר, גרסה זו מומלצת לשאילתות באיכות גבוה מכיוון שהיא מהירה ומדויקת יותר. ל-BWA-MEM יש גם ביצועים טובים יותר מ-BWA-backtrack עבור קריאות Illumina של 70-100bp.

== פקודות BWA-MEM ==
יצירת תיקייה ומעבר אליה:
: <code>mkdir folder; cd folder $</code>
יצירת האינדקס:
: <code>bwa index folder/genome.fa $</code>
דוגמת הרצה:

שורת ההרצה מכילה את הפרטים הבאים :
* -t מייצג את מספר התהליכים.
* הכתובת לאינדקס של הגנום.
* קובצי FASTQ.
* < שמירת פלט לקובץ SAM
: <code>bwa mem -t 2 folder/genome.fa pair_1.fastq pair_2.fastq > output_file.sam $</code>
== ראו גם ==
* ריצוף DNA
==קישורים חיצוניים==
* [http://bio-bwa.sourceforge.net/ אתר האינטרנט הרשמי של BWA]
* 

קטגוריה:גנומיקה
קטגוריה:ביואינפורמטיקה
דייוויד פוסטר

דייוויד וולטר פוסטר (באנגלית: David Walter Foster; נולד ב-1 בנובמבר 1949) הוא מוזיקאי, מלחין, מעבד, מפיק ומנהל מוזיקלי קנדי, שעמד בראש חברת התקליטים ורב רקורדס בין השנים 2012 ל-2016. הוא זכה ב-16 פרסי גראמי מתוך 47 מועמדויות בסך הכל.<ref></ref><ref></ref> הקריירה המוזיקלית שלו משתרעת על פני יותר מחמישה עשורים, בעיקר החל בתחילת שנות ה-70 כקלידן של להקת הפופ-רוק הקנדית סקיילרק .<ref></ref>

== ביוגרפיה וקריירה ==
פוסטר נולד בוויקטוריה, קולומביה הבריטית שבקנדה,<ref name=":2"></ref> למשפחה נוצרית ממוצא אנגלי, סקוטי ואירי.<ref name=":2" /> בנם של מוריס "מורי" פוסטר, עובד משרד, ואלינור מיי פוסטר (לבית ואנטרייט), עקרת בית.<ref></ref><ref></ref><ref></ref> ב-1963, בגיל 13, הוא נרשם לתוכנית המוזיקה באוניברסיטת וושינגטון שבארצות הברית.<ref name=":0"></ref> ב-1965 הוא נבחן לייצג את הלהקה במועדון לילה באדמונטון בבעלות מוזיקאי הג'אז טומי בנקס . בנקס הדריך את פוסטר בעסקי הג'אז והמוזיקה, כמו גם בהפקה מוזיקלית. לאחר שנה אחת שם, הוא עבר לטורונטו לשחק עם רוני הוקינס . ב-1966, הוא הצטרף ללהקת הליווי של צ'אק ברי.<ref name=":0" /><ref name=":1"></ref>

ב-1974, הוא עבר ללוס אנג'לס עם סקיילרק.<ref name=":1" /> במהלך הקריירה שלו, עבד עם מאות אמנים, ביניהם: ג'ורג' האריסון (שיר Woman Don't You Cry for Me), רינגו סטאר, Earth, Wind & Fire, פיטר סטרה, קני רוג'רס, קליף ריצ'רד, קליף ריצ'רד, ניל יאנג, בריאן אדמס, מייקל ג'יי. פוקס, רוג'ר דלטרי, ויטני יוסטון, הקורס, בייביפייס, דיאן וורן, טוני ברקסטון, סלין דיון ומדונה.<ref name=":0" />

בשנת 1995 הוציאה הזמרת-יוצרת האמריקאית מדונה את אוסף הבלדות שלה, Something to Remember, במסגרתו הקליטה שני שירים חדשים "You'll See" ו-"One More Chance", אותם הפיק פוסטר.<ref></ref> כמו כן, הפיק את הגרסה הספרדית של הראשון מביניהם, "Verás".<ref></ref> בעשור הבא, עבד איתה על "Your Honesty" מתוך Remixed & Revisited.<ref></ref>

==קישורים חיצוניים==

* 

== הערות שוליים ==

קטגוריה:מוזיקאים קנדים
קטגוריה:מפיקים מוזיקליים קנדים
קטגוריה:מלחינים קנדים
קטגוריה:קלידנים
קטגוריה:מעבדים מוזיקליים
קטגוריה:מנהלים מוזיקליים
קטגוריה:נגני עוגב קנדים
קטגוריה:קנדים ממוצא אנגלי
קטגוריה:קנדים ממוצא סקוטי
קטגוריה:פזמונאים קנדים
קטגוריה:זוכי אמי
קטגוריה:זוכי פרס גראמי
קטגוריה:קנדים שנולדו ב-1949
קטגוריה:זוכי הפרס ההומניטרי ע"ש נורמה זרקי
ברניקי טרוגלודיטיקה

שרידי נמל ברניקי בציור מ-[[1838]]
ברניקי טרוגלודיטיקה (ביוונית עתיקה: Βερενίκη ἡ Τρωγλοδυτική, בלטינית: Berenice Troglodytica, בערבית: بَرْنِيس, "בַּרניס") הייתה עיר נמל עתיקה בחוף ים סוף בדרום מצרים. אתרהּ נמצא 825 ק"מ דרומית לעיר סואץ ו-260 ק"מ מזרחית לאסואן שבמצרים העליונה.

==היסטוריה==
הנמל נבנה בשנת 275 לפנה"ס על ידי תלמי השני פילדלפוס, נקרא על שם אימו, ברניקי, ונועד בראשיתו ליבוא פילי מלחמה מאפריקה. נמל ברניקי מילא תפקיד מרכזי בסחר עם אתיופיה, עם ערב ועם דרום הודו וסרי לנקה בתקופות מצרים התלמיית והרומית.

המעגן, הממוקם בראש מפרץ תחום באיים ומוגן מרוחות, שימש מסוף לדרכים שיצאו ממרכזים בעמק הנילוס, כגון אסואן וקופטוס, חצו את רכסי המדבר המזרחי והגיעו לנמלים בחוף הים האדום. מנמלים אלה יצא ובא המסחר של מצרים עם מזרח אפריקה מדרום ועם ערב וסוריה ממזרח ומצפון. ההפלגות בתקופה הרומית הרחיקו עד הודו וסרי לנקה. נמל ברניקי פעל בגבול האימפריה הרומית, בקצה הדרומי של דרך החוף ויה אדריאנה שהוליכה מאנטינואופוליס שבמצרים התחתונה.

העיר ונמלה נזנחו במאה ה-6, המעגן נסתם בסחף ובין ראש המפרץ לבין הים הפתוח התפתח שרטון חולות רחב.

האתר מוקף בבסיסים צבאיים, בהם בסיס חיל הים המצרי. בשנת 2021 נחנך בקרבתו נמל תעופה בינלאומי (ראס בנאס).

==במחקר==
ברניקי מוכרת ממקורות עתיקים. הפריפלוס "השיוט בים האריתריאי", המתוארך למאה הראשונה לספירה, מציין אותה בתחילת סקירתו. היא נזכרת ב"גאוגרפיקה" של סטראבון וב"תולדות הטבע" של פליניוס הזקן. ברניקי סומנה במפות שונות במרוצת הדורות, בין היתר במפת אפריקה שיצר הגאוגרף והקרטוגרף הצרפתי ד'אנוויל ב-1749, כמו גם במפת מצרים של פייר ז'אקוטן. ג'ובאני בלזוני, שעסק באיתור מונומנטים עתיקים במצרים, ביקר במקום ב-1818 וזיהה את שרידי ברניקי העתיקה. על פי כותרת ספרו מ-1820 נקבעה ברניקי כאחד משני היעדים החשובים במסעותיו במצרים לצד "נווה המדבר של יופיטר אמון" (סיווה).

חפירות ארכאולוגיות אקדמיות מסודרות באתר ברניקי הושקו ב-1994 בידי צוות מאוניברסיטת דלאוור בשיתוף עם אוניברסיטת ליידן ההולנדית. בשנת 2007 הצטרפו למיזם המכון לארכאולוגיה של הים התיכון באוניברסיטת ורשה והמכון לארכאולוגיה ולאתנולוגיה של האקדמיה הפולנית למדעים , והחפירות נמשכות מאז.

==קישורים חיצוניים==

<div style="direction: ltr;">
* Chisholm, Hugh (ed.), "[https://en.wikisource.org/wiki/1911_Encyclopædia_Britannica/Berenice_(Egypt) Berenice]", Encyclopædia Britannica, Vol. 3 (11th ed.), 1911, pp. 769–770
* David Meredith, "[https://www.jstor.org/stable/3855279?seq=2 Berenice Troglodytica]", The Journal of Egyptian Archaeology, Vol. 43 (Dec., 1957), pp. 56–70
* Getzel M. Cohen, "Berenike Troglodytika", in: [https://www.jstor.org/stable/10.1525/j.ctt1pnd22 The Hellenistic Settlements in Syria, the Red Sea Basin, and North Africa], Berkeley: University of California Press, 2006, pp. 320–325
* Steven E. Sidebotham, [https://www.fulcrum.org/concern/monographs/5h73pw83x Berenike and the ancient maritime spice route], Berkeley: University of California Press, 2011
</div>

==הערות שוליים==

קטגוריה:מצרים: אתרים ארכאולוגיים
קטגוריה:מצרים: יישובים לשעבר
קטגוריה:מצרים העתיקה: ערים
קטגוריה:מצרים הרומית: אתרים ארכאולוגיים
קטגוריה:הים האדום (מחוז)
קטגוריה:ים סוף: ערי נמל
קטגוריה:אפריקה: נמלים
עינת הולנד

עינת הולנד-סייח<ref>[https://youtu.be/ATaTxSlBkv4?si=a0Piv8vEXAqTs3dH&t=220 הכל דפוק #1 | אלי סטין ועינת הולנד]</ref> (נולדה ב-12 בדצמבר 1991) היא שחקנית טלוויזיה ותיאטרון ישראלית.

== ביוגרפיה ==
עינת הולנד נולדה, גדלה והתחנכה בירושלים.

שירתה בצה"ל 6 שנים, והשתחררה בדרגת סרן. ביצעה מגוון תפקידים ביניהם קצינת מבצעים ביחידה מיוחדת.

למדה בסטודיו למשחק ניסן נתיב במסלול התלת שנתי וסיימה בשנת 2021, במהלך שנים אלו זכתה במלגות הצטיינות, ביניהן: תחרות מונולוגים ע"ש ניסן נתיב, זוכת מלגת קרן שרת, זוכת התחרות הארצית לזכרו של ספי ריבלין.

== קריירה ==
בשנת 2021 לוהקה לראשונה לתפקיד ראשי בסדרת הדרמה הקומית "ילדות סכסכניות" מבית HOT לצד מיה לנדסמן. באותה שנה השתתפה בסדרה "המפקדת" בתפקיד החיילת שירה.

בשנת 2021 הצטרפה לתיאטרון הקאמרי והשתתפה בהצגה "מחוברים לחיים", כמו כן שיחקה בהצגה "גאון בכלוב". החל משנת 2021 משחקת בהצגה בכיכובה "פיקוח נפש".

בשנת 2022 השתתפה במחזה "צירים" של תיאטרון גבעתיים לצד יעל שרוני. בסוף אותה שנה לוהקה לתפקיד ראשי בסרט קצר "האישה מהמבורג" ("The Woman from Hamburg").

החל מאפריל 2024 מנחה את הפודקאסט "הכל דפוק" מבית All-In יחד עם חברתה, השחקנית אלי סטין. במאי של אותה שנה, עלתה סדרת הדרמת מתח "האיש שרצה לדעת הכל" בכאן 11, בה היא מגלמת את מלי.

== חיים אישיים ==
הולנד נשואה ומתגוררת בתל אביב. אם לבת. 

== פילמוגרפיה ==

=== תיאטרון ===
{| class="wikitable"
|-
! שנה !! שם!! מקום
|-
| 2021 || מחוברים לחיים|| תיאטרון הקאמרי
|-
| 2022 || גאון בכלוב|| תיאטרון הקאמרי
|-
| 2022 || פיקוח נפש|| תיאטרון הקאמרי
|-
| 2022 || צירים|| תיאטרון גבעתיים
|}

=== טלוויזיה ===
{| class="wikitable"
|-
! שנה !! שם!! תפקיד
|-
| 2021 || ילדות סכסכניות|| לאה
|-
| 2021 || המפקדת|| שירה
|-
| 2024|| האיש שרצה לדעת הכל|| מלי
|}

=== הסכתים ===
{| class="wikitable"
|-
! שנה !! שם!! תפקיד
|-
| 2024 || הכל דפוק|| מנחה, יחד עם אלי סטין
|}

== קישורים חיצוניים ==

* 
* 
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרי הסטודיו למשחק ניסן נתיב
קטגוריה:בוגרות הסטודיו למשחק ניסן נתיב
קטגוריה:ישראליות שנולדו ב-1991
קטגוריה:ישראלים שנולדו ב-1991
גריגורי מורוזוב

גריגורי פבלוביץ' "גרישה" מורוזוב (ברוסית: Григорий Павлович "Гриша" Морозов; נולד ב-6 ביוני 1994) הוא כדורגלן רוסי-ישראלי, המשחק בעמדת המגן השמאלי בבית"ר ירושלים מליגת העל.

== קריירת מועדונים ==
מורוזוב נולד באיז'בסק שברוסיה. החל את הקריירה המקצוענית שלו בקבוצת אקדמיה טוליאטי מהליגה הרוסית השנייה, במדיה ערך שבע הופעות ליגה.

בשנת 2013 חתם בדינמו מוסקבה מליגת העל הרוסית. הוא ערך 110 הופעות ליגה במדי המועדון, בהן הבקיע ארבעה שערים. ב-17 באוקטובר 2020 הוא הושאל עד לתום עונת 2020/2021 לאופה מליגת העל הרוסית, וערך 13 הופעות ליגה.

ב-14 בפברואר 2022 חתם על חוזה לשנתיים וחצי בנ.ק צליה מליגת העל הסלובנית.

ב-31 בינואר 2023 הושאל לבית"ר ירושלים עד לתום העונה, עם אופציה לרכישה בעונה הבאה. בזכות שורשיו היהודים הוא קיבל אזרחות ישראלית בדצמבר 2022, ונרשם כשחקן לא זר בהתאחדות לכדורגל בישראל. ב-1 ביולי 2023 עבר לבית"ר ירושלים תמורת כ-600 אלף יורו, וב-10 ביולי חתם בקבוצה לשלוש שנים.

== נבחרות רוסיה ==
בשנים 2010–2015 שיחק בנבחרות הנערים והנוער של רוסיה (למעט בנבחרת הנוער עד גיל 19, בה לא שיחק), וכמו כן גם בנבחרת הצעירה עד גיל 21 של רוסיה.

== תארים ==
;בית"ר ירושלים
* גביע המדינה: 2022/2023

== קישורים חיצוניים ==

== הערות שוליים ==

קטגוריה:כדורגלנים רוסים
קטגוריה:כדורגלנים ישראלים
קטגוריה:מגני כדורגל רוסים
קטגוריה:מגני כדורגל ישראלים
קטגוריה:כדורגלני דינמו מוסקבה
קטגוריה:כדורגלני אופה
קטגוריה:כדורגלני צליה
קטגוריה:כדורגלני בית"ר ירושלים
קטגוריה:ישראלים ילידי רוסיה
קטגוריה:עולים בשנות ה-2020
קטגוריה:איז'בסק
קטגוריה:אישים ממוצא יהודי-רוסי
קטגוריה:רוסים שנולדו ב-1994
קטגוריה:ישראלים שנולדו ב-1994
לזאר קופטדזה

לזאר קופטדזה (בגאורגית: ლაზარე კუპატაძე; נולד ב-8 בפברואר 1996 בטביליסי שבגאורגיה) הוא כדורגלן גאורגי המשחק בעמדת השוער בסבורתלו טביליסי ובנבחרת גאורגיה.

== קריירת מועדונים ==
קופטדזה החל את הקריירה המקצוענית שלו בסבורתלו טביליסי מליגת המשנה הגאורגית, ממנה הושאל למשך תקופה קצרה ללוקומוטיב טביליסי מליגת העל הגאורגית. קופטדזה חזר לסבורתלו טביליסי עם העפלת הקבוצה לליגת העל הגאורגית.

ב-31 בינואר 2019 קופטדזה חתם קופטדזה בג'אוניס אש מליגת העל הלוקסמבורגית. ב-15 במרץ 2019 ערך את הופעת הבכורה שלו במועדון, בהפסד 3-0 ל-F91 דודלאנג' במסגרת המחזור ה-17 בליגה לעונת . בסך הכל ערך שלוש הופעות ליגה במדי המועדון.

ב-1 ביולי 2019 חזר קופטדזה לקדנציה נוספת בסבורתלו טביליסי במסגרת ליגת העל הגאורגית.

ב-1 בינואר 2021 חתם קופטדזה בדינמו בתומי מליגת העל הגאורגית. ב-25 ביולי 2022, לאחר שערך 51 הופעות ליגה במדי הקבוצה, שוחרר מהמועדון.

== קריירה בינלאומית ==
ב-2 ביוני 2021 ערך קופטדזה את הופעת הבכורה שלו בנבחרת גאורגיה, בניצחון 2-1 על נבחרת רומניה במשחק ידידות.

== תארים ==
;סבורתלו טביליסי
* אליפות גאורגיה (1): 2018
* הגביע הגאורגי (1): 2019
* הסופר קאפ הגאורגי (1): 2020

;דינמו בתומי
* אליפות גאורגיה (1): 2021
* הסופר קאפ הגאורגי (1): 2022

== קישורים חיצוניים ==

קטגוריה:כדורגלנים גאורגים
קטגוריה:שוערי כדורגל גאורגים
קטגוריה:כדורגלני לוקומוטיב טביליסי
קטגוריה:כדורגלני דינמו בתומי
קטגוריה:כדורגלני נבחרת גאורגיה
קטגוריה:ילידי 1996
Ophiocordyceps unilateralis

Ophiocordyceps unilateralis (מילולית: קורדיספ חד־צדדי) היא נגע פטרייתי הידוע גם בכינוי ״פטריית זומבי הנמלים” והיא פטרייה פתוגנית לחרקים, שהתגלתה על ידי חוקר הטבע הבריטי אלפרד ראסל וואלאס בשנת 1859, ונמצאת כיום בעיקר במערכות אקולוגיות של יער טרופי. הנגע מדביק נמלים משבט Camponotini, כאשר הפתוגנזה המלאה מאופיינת בשינוי דפוסי ההתנהגות של הנמלה הנגועה. מארחים נגועים עוזבים את הקן המוגן שלהם ויוצאים לחפש מזון בקרקעית היער, אזור עם טמפרטורה ולחות המתאימים לגידול פטרייתי; לאחר מכן הם משתמשים בלסת התחתונה שלהם כדי להצמיד את עצמם לווריד ראשי בצד התחתון של העלה, שם המארח נשאר עד לאחר מותו בסופו של דבר. התהליך המוביל לתמותה אורך 4–10 ימים וכולל שלב רבייה בו צומחים גופי פרי מראש הנמלה, נקרעים תוך שחרור נבגי הפטרייה. הנגע בתורו, רגיש גם לזיהום פטרייתי בעצמו, תופעה שיכולה להגביל את השפעתה על אוכלוסיות נמלים, שאחרת נודעה כמי שהרסה מושבות נמלים.
==תיאור==
המוזרות של פטרייה זו היא שהיא משנה את התנהגות האורגניזם המארח, ומציגה מה שנקרא מניפולציה של הטפיל. 2-3 שבועות לאחר כניסת הפטרייה לגוף, הנמלה הנגועה עוזבת את המושבה שלה, מטפסת לגובה של כ-30 ס"מ מהחלק הצפוני של הצמח ומתקבעת על העלה, חופרת את לסתותיה בווריד-הפטריות כדי לספק לעצמם את העמדה הטובה ביותר להתפשטות נבגים. לאחר מותה של הנמלה נובטת הפטרייה בכל גופה ומראשה צומח גוף פרי אדום-חום. נמלים מתות ממשיכות להפיץ נבגים של הפטרייה, וציפורן הנמלה הופכת כמקרה מגן לטפיל. יתרה מכך, הפטרייה גדלה פי שניים מאורך הנמלה, ולאחר מכן היא ממשיכה לרבייה מינית. לצורך מניפולציה כזו של התנהגות, הפטרייה יוצרת רשת תאים מורכבת בגופה של הנמלה, אשר קולעת את כל האיברים הפנימיים ושולטת כימית בכל פינה בגופה, אך, באופן מעניין, אינה חודרת למערכת העצבים המרכזית של המארח. פטריות טפיליות ממין זה שלטו בהתנהגות הנמלים לפני 48 מיליון שנה, כפי שמעיד מאובן שנמצא בשטח מחצבה בעמק הריין שבגרמניה.
==השפעה==
נמלה מתחילה להיהפך לזומבי כשפטריית Ophiocordyceps מפזרת עליה נבגים. הפטרייה הטפילית משתלטת בהדרגה על מוח הנמלה ומובילה אותה למיקום לח וקריר. כשהיא מגיעה לשם הפטרייה הורגת את הנמלה, וגופי רבייה פורצים מראש החרק ומפיצים נבגים נוספים.

ידוע כי Ophiocordyceps unilateralis ומינים קשורים עוסקים במטבוליזם משני פעיל, בין היתר, לייצור חומרים הפעילים כסוכנים אנטיבקטריאליים המגינים על המערכת האקולוגית של הפטרייה-מארחת מפני פתוגנזה נוספת במהלך רבייה פטרייתית. בגלל חילוף החומרים המשני הזה, כימאים של מוצרים טבעיים, התעניינו במין זה עם גילוי מקביל של סוכני מולקולות קטנות (למשל ממשפחת הפוליקטידים) בעלי עניין פוטנציאלי לשימוש כסוכנים אימונומודולטורים, אנטי זיהומיים ואנטי סרטניים.
==בתרבות==
במשחק הווידאו האחרונים מבינינו (ובסדרת הטלוויזיה המבוססת עליו), נידונה האפשרות שפטריה כזו מצליחה לעבור לבני אדם ולהופכם לזומבים.

בספר הנערה עם כל המתנות יש גם כן פטריה מסוג זה אשר השתלטה על האנושות

==קישורים חיצוניים==

==הערות שוליים==

קטגוריה:פטריות שתוארו ב-1931
זומבי
Sure Thing

Sure Thing הוא שיר של הזמר האמריקאי מיגל. הוא נכתב על ידי מיגל עצמו, הופק על ידי האפי פרז ונכלל באלבום הבכורה שלו, All I Want Is You. הוא הודלף תחילה ביוטיוב בשנת 2008.<ref></ref> הוא נשלח לתחנות הרדיו כסינגל השני מתוך האלבום ב-17 בינואר 2011. שיר ה-R&B מכיל השפעות של נאו סול, וצוין בדמיונו לעבודתו של הזמר ג'ון בי . תחילה, השיר זכה להצלחה מתונה בארצות הברית אך מאז הגיע לצמרת מצעד שירי ה-R&B של בילבורד. זה שירו הראשון של מיגל בראש מצעד שירי ה-R&B/היפ-הופ והוא היה לסינגל המצליח ביותר שלו, עד צאתו של "Adorn" ב-2012.

נכון לינואר 2023, זכה השיר לכשלושה מיליון עותקים שנמכרו בארצות הברית והוענק לו תואר הפלטינה המשולשת מאיגוד תעשיית ההקלטות האמריקאי.<ref></ref>

לאחר התעוררות מחודשת בסטרימינג, למעלה מעשר שנים לאחר יציאתו הראשונית, השיר נכנס מחדש למצעדים ברחבי העולם, הגיע לשיאים חדשים ואף להופעה ראשונה במספר מדינות, בהן בריטניה, וכן נכנס מחדש לבילבורד הוט 100 במקום ה-49 ובשיאו הגיע למקום ה-24.<ref></ref>

==מוזיקה ומילים==
מבחינה לירית, מיגל משתמש באנלוגיות כדי להביע את עניין האהבה שלו, כגון "את הגיר / ואני יכול להיות הלוח שלך" ו"אם אני המילים, מותק / את יכולה להיות הפתק".

==וידאו קליפ==
הווידאו קליפ פורסם ב-17 בינואר 2011, בוים על ידי הייפ ויליאמס וצולם בהונולולו שבהוואי.

==רמיקסים==
ברמיקס הרשמי משתתף הראפר פושה טי.

ליל ויין פרסם רמיקס משלו לשיר במיקסטייפ Sorry 4 the Wait ב-13 ביולי 2011.<ref></ref>

== מיקומי שיא ==

=== מצעדי סוף שנה ===

=== מצעדי עשור ===

== נתוני מכירות ==

==היסטוריית יציאות לאור==
{|class="wikitable plainrowheaders"
!מדינה
!תאריך יציאה
!פורמט
!חברת תקליטים
|-
! scope="row"| ארצות הברית
| 17 בינואר 2011
| רדיו אורבני עכשווי
| ג'ייב רקורדס
|}

==ביאורים==

==קישורים חיצוניים==

==הערות שוליים==

קטגוריה:שירי 2010
קטגוריה:סינגלים מ-2011
קטגוריה:שירי מיגל
קטגוריה:שירים באנגלית
קטגוריה:וידאו קליפים שבוימו על ידי הייפ ויליאמס
קטגוריה:שירי אהבה
קטגוריה:שירי R&B עכשוויים אמריקאיים
מטקסיתריום

מטקסיתריום (שם מדעי: Metaxytherium; מיוונית עתיקה: "μεταξύ" - ביניים, "θηρίον" - חיה/בהמה כלומר: "חיית ביניים") הוא סוג נכחד של יונק ימי ממשפחת התחשיים, אשר התקיים בימים רדודים מכוסי עשב ימי באמריקה, אירופה ואפריקה בין האוליגוקן לפליוקן שלפני 25.7 עד 3 מיליון שנה מזמננו. המאובנים שלו התגלו סביב ים הקדום פרתטיס , הים התיכון ולחופי האוקיינוס האטלנטי, הים הקריבי ואף לחופי האוקיינוס השקט המערבי.

סוג זה תואר ב-1840 בידי החוקר De Christol על סמך מאובנים מפלורידה ובאחה קליפורניה והתגלה כבר במאה ה-17 במונפלייה שבצרפת, אך נחשב לסוג של היפופוטם. הסוג מכיל כמה שם נרדף כמו: Thalattosiren, Halianassa, Felsinoitherium, Cheirotherium ו-Hesperosiren, אשר נכללו בהם כמה מינים שעברו לסוג.

הסוג קרוב לדוסיסירן ולתחש המשכן המודרני וכמותו בעל מבנה גוף חביתי, לסתות עבות ושיניים המותאמות ללחיכת עשבים ימיים ואצות כשהיה שחיין איטי יחסית אך בעל זנב רחב דומה לזה של לווייתנאים ופחות מזכיר את פרות הים. גודלו משתנה בין המינים באורך של 2 עד 5 מטרים.

ככל הנראה רעה באזורים טרופיים ונע באיטיות על קרקעית הים. הוא עצמו נטרף לעיתים בידי כריש טיגרי (נמצאו מאובנים עם שרידי נשיכה מתאימות לכריש טיגרי) ומינים קדומים של שש זימיים ואלי גם בידי המגלודון.

==מינים==
הסוג מכיל 8 מינים תקפים:
* Metaxytherium albifontanum
* Metaxytherium arctodites
* Metaxytherium crataegense
* Metaxytherium floridanum
* Metaxytherium krahuletzi
* Metaxytherium medium
* Metaxytherium serresii
* Metaxytherium subapenninum

==קישורים חיצוניים==

קטגוריה:מאובני טקסונים שתוארו ב-1840
קטגוריה:תחשיים
קטגוריה:תחשאים פרהיסטוריים
קטגוריה:מגה-פאונה ימית של הנאוגן
קטגוריה:יונקים שחיו בנאוגן באמריקה הצפונית
קטגוריה:יונקים שחיו בנאוגן באמריקה הדרומית
אמיר ברקוביץ'

אמיר ברקוביץ (נולד ב-3 ביוני 2000) הוא כדורגלן ישראלי המשחק בעמדת הקיצוני בהפועל פתח תקווה.

==קריירה==
ברקוביץ' החל את הקריירה שלו בקבוצת הילדים של הפועל פרדסיה, ממנה עבר לזו של הפועל רעננה ובהמשך שיחק גם בזו של מכבי הרצליה. בגיל 16 הצטרף לקבוצת הנערים של בארנסלי, במדיה שיחק שלוש שנים.

בקיץ חתם במכבי תל אביב והושאל לבית"ר תל אביב בת ים במדיה שיחק שנתיים. בעונתו הראשונה במועדון כבש שמונה שערים ב-33 משחקי ליגה ועונה לאחר מכן היה שותף לשחזור הישג השיא של המועדון בגביע המדינה כאשר הגיעה לחצי הגמר בו הפסידה להפועל תל אביב.

ב-25 במאי 2021 חתם במכבי נתניה מליגת העל. ב-11 בספטמבר 2021 ערך את הופעת הבכורה שלו בליגת העל בהפסד 1–3 להפועל נוף הגליל. ב-10 במאי 2022 הבקיע את שער הבכורה שלו בניצחון 0–3 נגד בני סכנין.

ב-25 במאי 2023 חתם במכבי פתח תקווה, אך ב-2 באוגוסט עזב וחתם לשלוש שנים בבית"ר ירושלים. ב-16 בדצמבר 2023 כבש ברקוביץ' את שערו הראשון והיחיד במדי בית"ר, במשחק מול בני סכנין. ב-31 בינואר 2024 הושאל להפועל חדרה.

ב-24 ביוני 2024 חתם לעונה אחת בהפועל פתח תקווה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אבן יהודה: אישים
קטגוריה:כדורגלני בית"ר תל אביב בת ים
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלני הפועל חדרה
קטגוריה:כדורגלני הפועל פתח תקווה
קטגוריה:ישראלים שנולדו ב-2000
מועצה מקומית (אוגנדה)

מועצה מקומית היא הממשל המקומי במחוזות אוגנדה.

== רקע ==
אוגנדה מקיימת בחירות כבן יותר מ-30 שנה הכוללת בחירות לנשיאות, פרלמנטריות, מחוזיות ומקומיות.

== מבנה השלטון המקומי ==
ישנן שש רמות של מועצות מקומיות. הרמה הנמוכה ביותר היא הכפר, ואחריו נמצאת הקהילה, תת-המחוז, מדינה והמחוז. בתיאוריה, בעיה שנוצרת ברמה המקומית מועברת למעלה דרך הרמות השונות עד שהיא מגיעה לרמת המחוז אשר לו יש את רוב הסמכות כדי לפתור את אותה בעיה, וכאשר ישנן הנחיות ופרויקטים הם מועברים כלפי מטה עד למימושן ברמה המקומית.

=== מחוז ===
מחוז מורכב ממספר מדינות. לכל מחוז יש יושב ראש וסגנים, ובנוסף קיימת מועצת מחוז המורכבת מנציגים מהמדינות ותתי המחוזיים. המועצה אחראית על התקציבים, החלטות וחוקי עזר. במחוז יש גם ראשי מחלקות כמו חינוך, בריאות, סביבה ותכנון, האחראים על העניינים הרלוונטיים בכל המחוז. נכון לשנת 2009, באוגנדה יש 134 מחוזות.

=== מדינה ===
מדינה מורכבת ממספר תתי-מחוזות. כל מדינה מיוצגת ברמה בפרלמנט בקמפלה על ידי חבר פרלמנט אחד.

=== תת-מחוז ===
תת-המחוז מורכב ממספר קהילות ומנוהל על ידי ראש תת-המחוז וסגנו ועל ידי מועצה מקומית נבחרת. המועצה מורכבת מחברי מועצה המייצגים את הקהילות, פקידי ממשל אחרים העוסקים בבריאות, פיתוח וחינוך, ופקידים לא ממשלתיים.

=== קהילה ===
הקהילה מורכבת ממספר כפרים שיכולים לנוע בין חמישה לעשרה בערך. לכל קהילה יש ועדה מקומית המורכבת מכל יושבי ראש הכפריים. כיום אנשי הוועדה המקומית מעורבים במידה רבה ביישוב סכסוכי קרקע וגיוס הקהילה לפעילויות שונות. הקהילה מנוהלת ברובה על ידי ראש קהילה.

=== כפר ===
כפר מורכב בדרך כלל מ-50 עד 70 בתי אב אשר מאכלסים בדרך כלל בין 250 ל-1,000 איש. כל כפר מנוהל על ידי מועצה מקומית, ישוב ראש ותשעה חברי ועד מנהלים נוספים.

== קיום הבחירות ==
אוגנדה לא קיימה בחירות למועצה מקומית מ-2001 עד 2018 אף על פי שחוקת אוגנדה, קובעת בסעיף 181(4) שהבחירות לרשויות המקומיות יתקיימו לאחר כל חמש שנים.

העיכוב בקיום הבחירות נובע מהעלות הגבוהה הכרוכה בקיום הבחירות בהצבעה חשאית. באוגנדה יש כיום למעלה מ-60,800 כפרים, והערכות ראשוניות הצביעו על כך שהבחירות הללו יעלו למעלה מ-505 מיליארד שילינג אוגנדי. תיקונים שונים לסעיף 181 הפחיתו את העליות לכ-15.9 מיליארד.

הבחירות למועצות המקומיות נערכו בסופו של דבר ב-10 ביולי 2018 ברחבי אוגנדה. היום הוכרז כחג ציבורי על מנת לאפשר לבוחרים לממש את זכותם הדמוקרטית.
*

== הערות שוליים ==

קטגוריה:ממשלת אוגנדה
ודאי

ודאי (בערבית: وداي) הוא מחוז בצ'אד, הממוקם בדרום-מזרח המדינה, ובירתו אבשה. לפני 2002 היה שם האזור אואדאי. ב-2008 פוצלו החלקים הדרומיים של אואדאי (לסילה ולג'ורף אל-אחמר) למחוז חדש ששמו סילה (הנקרא גם דאר סילה).

== היסטוריה ==
המחוז ודאי היה לב ליבה של אימפריית אואדאי, שהתקיימה מתחילת המאה ה-16 ועד 1911, כאשר נכבשה על ידי צרפת במלחמת אואדאי. שתי בירות האימפריה - אוארה (שכיום לא מיושבת) ואבשה - היו ממוקמות באזור שבו ממוקם ודאי כיום.

== גאוגרפיה ==
מצפון לוודאי שוכן מחוז ודאי פירה, מצפון למחוז ממוקם מחוז סילה, מחוז אשר הוקם בשנת 2008 לאחר שהתפצל ממחוז ודאי. ממזרח למחוז שוכנת מדינת סודאן וממערבה ממוקם המחוז גבהות ודאי.

=== התיישבויות ===
אבשה היא עיר הבירה של מחוז ודאי, והעיר הרביעית בגודלה בצ'אד. יישובים מרכזיים אחרים במחוז: עבדי, אדרה, אם חיטאן, בורטאייל, צ'קויאן, האדג'ר חדיד, מרפה, מברון וטוראן.

== דמוגרפיה ==
לפי מפקד האוכלוסין של צ'אד משנת 2009, במחוז מתגוררים 721,166 תושבים.<ref></ref> במחוז מדברים בסונגורית ובערבית (בדרך כלל בערבית צ'אדית), אך מיעוטים במחוז מדברים גם בשלל שפות נוספות.

==קישורים חיצוניים==
* 

== הערות שוליים ==

קטגוריה:צ'אד: מחוזות